**Navodila za vodenje RPO**

Register prašičev v obratu (RPO) so zapisi o staležu živali v obratu, ki morajo v vsakem trenutku izkazovati stanje v hlevih. Rok

Izvajalec dejavnosti si natisne potrebno število obrazcev in ročno številči strani.

* Zapise se vodi po skupinah: ena skupina so vsi prašiči iste kategorije z istim SIŠ
* Vodenje zapisov se vedno začne z zapisom o popisu posamezne skupine
* Če je število skupin v obratu majhno, je smiselno voditi vse skupine v eni tabeli
* Če je število skupin večje, lahko vodimo RPO tako, da na primer vsako kategorijo vodimo na svojem listu
* RPO lahko vodimo tudi z excelom ali kupljeno programsko opremo, pri čemer morajo zapisi biti vodeni tako, da se vodijo vsi podatki, in da je možno natisniti tabelo.
* Iz tabele mora biti razvidno trenutno število živali določene kategorije in SIŠ

Primer:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| kategorija živali | SIŠ | datum dogodka | vrsta dogodka | število živali | G-MID prihoda/odhoda | št.SLP | staro stanje | novo stanje |
| **mladice** | **SI123456** | **1. 5. 2024** | **popis** | **4** | **-** | **123456** | **-** | **4** |
| **mladice** | **SI123456** | **1. 6. 2024** | **prodaja** | **1** | **100222333** |  | **4** | **3** |
| **mladice** | **SI123456** | **1. 6. 2024** | **prevedba v svinje** | **1** | **-** |  | **3** | **2** |
| **mladice** | **SI123456** | **3. 7. 2024** | **prevedba iz pitancev** | **3** | **-** |  | **2** | **5** |
|  |  |  |  |  |  |  |  |  |
|  |  |  |  |  |  |  |  |  |

RPO ni potrebno voditi:

* Če ima izvajalec dejavnosti aktiven dostop do Volos in se zapisi o premikih v Volos vpišejo pred premikom.
Pri tem ni pomembno, ali je podatke vnesel izvajalec dejavnosti sam, ali je to storila pooblaščena organizacija: pomembno je, da so podatki vneseni pred premikom.

Če izvajalec dejavnosti živali oddaja ali prejema pošiljke živali s papirnim SLP, je RPO na obratu treba voditi za vse tiste pošiljke, ki so se premikale s papirnim SLP.